b'\n_START_ARTICLE_\nLaskennan malli\n_START_PARAGRAPH_\nLaskennan malli on tietokoneen tai ohjelmointikielen matemaattinen malli ja siten formaali perusta algoritmeille._NEWLINE_Tunnetuimmat laskennan mallit ovat kaksi historiallisesti ensimm\xc3\xa4ist\xc3\xa4. Alan Turing julkaisi Turingin koneen, tietokoneen matemaattisen mallin, vuonna 1936. Samaan aikaan Alonzo Church kehitti lambda-kalkyylin, jota nyky\xc3\xa4\xc3\xa4n pidet\xc3\xa4\xc3\xa4n funktio-ohjelmointikielen matemaattisena mallina. My\xc3\xb6hemmin mallien huomattiin olevan ekvivalentit eli niille kirjoitetut ohjelmat voidaan k\xc3\xa4\xc3\xa4nt\xc3\xa4\xc3\xa4 toisikseen. Turingin kone ja sen kanssa ekvivalentit eli Turing-t\xc3\xa4ydelliset mallit voivat laskea kaikki ne ongelmat, joita ylip\xc3\xa4\xc3\xa4t\xc3\xa4\xc3\xa4n osataan laskea._NEWLINE_My\xc3\xb6s Turingin konetta heikompia laskennan malleja k\xc3\xa4ytet\xc3\xa4\xc3\xa4n. \xc3\x84\xc3\xa4rellinen automaatti eli tilakone on yksinkertaisen tilasta toiseen siirtyv\xc3\xa4n koneen malli. Sill\xc3\xa4 on ekvivalenssisuhde s\xc3\xa4\xc3\xa4nn\xc3\xb6llisten kielten kanssa. Malliin ei sis\xc3\xa4lly muistia, joten sit\xc3\xa4 voidaan k\xc3\xa4ytt\xc3\xa4\xc3\xa4 hyv\xc3\xa4ksi silloin, kun muisti on rajallinen.'